b'\n_START_ARTICLE_\nKy\xc3\xb6sti Karvonen\n_START_PARAGRAPH_\nKy\xc3\xb6sti Karvonen (s. 1955) on suomalainen p\xc3\xa4\xc3\xa4toimittaja ja diplomikielenk\xc3\xa4\xc3\xa4nt\xc3\xa4j\xc3\xa4._NEWLINE_Karvonen oli Taloudellisessa tiedotustoimistossa kansainv\xc3\xa4lisen tiedotuksen p\xc3\xa4\xc3\xa4llikk\xc3\xb6n\xc3\xa4 ja sen j\xc3\xa4lkeen Helsingin Sanomien kirjeenvaihtajana Neuvostoliiton loppuaikojen Moskovassa 1987\xe2\x80\x931991 ja Yhdysvaltain Washingtonissa 1993\xe2\x80\x931996. Seuraavaksi Karvonen toimi Turun Sanomien ja Aamulehden Helsingin-toimituksen esimiehen\xc3\xa4 vuoteen 2001 saakka, jolloin h\xc3\xa4nest\xc3\xa4 tuli 46-vuotiaana Oulussa ilmestyv\xc3\xa4n sanomalehti Kalevan toimitusp\xc3\xa4\xc3\xa4llikk\xc3\xb6 ja p\xc3\xa4\xc3\xa4toimittajan sijainen. Kalevan vastaavaksi p\xc3\xa4\xc3\xa4toimittajaksi Karvonen nimitettiin vuonna 2014.'